สุวัฒน์ วรรณศิริกุล

**สุวัฒน์ วรรณศิริกุล** (1 พฤศจิกายน พ.ศ. 2476 - 31 กรกฎาคม พ.ศ. 2555) อดีตสมาชิกสภาผู้แทนราษฎรกรุงเทพมหานคร และอดีตรองหัวหน้าพลังประชาชน

## ประวัติ
สุวัฒน์ เกิดเมื่อวันที่ 1 พฤศจิกายน พ.ศ. 2476 ที่บ้านริมแม่น้ำเจ้าพระยา ใกล้ปากคลองบางปะแก้ว จังหวัดธนบุรี (ปัจจุบันเป็น แขวงบางปะกอก เขตราษฎร์บูรณะ กรุงเทพมหานคร) เป็นบุตรนายสมหวัง นางทองอยู่ วรรณศิริกุล มีพี่น้อง 8 คน 

สำเร็จการศึกษาระดับชั้นมัธยมศึกษา จากอิสลามวิทยาลัยแห่งประเทศไทย ปริญญาตรี ศิลปศาสตรบัณฑิต สาขาวิชารัฐศาสตร์ (ภาคพิเศษ) จากมหาวิทยาลัยรามคำแหง และประกาศนียบัตรชั้นสูง สาขาการเมืองการปกครองในระบอบประชาธิปไตย สถาบันพระปกเกล้า

ด้านครอบครัวสมรสกับนางมะลิ วรรณศิริกุล (สกุลเดิม:จ่างตระกูล) (ถึงแก่กรรม 3 มกราคม พ.ศ. 2538) อดีตสมาชิกสภากรุงเทพมหานคร (พ.ศ. 2528-2532) กลุ่มพัฒนาราษฎร์บูรณะ เขตราษฎร์บูรณะ มีบุตร-ธิดา 7 คน คือ

# นพสรัญ วรรณศิริกุล ข้าราชการการเมืองประจำสำนักเลขาธิการนายกรัฐมนตรี (พ.ศ. 2554-2557)
# สุวิชชา วิเศษศิริ
# อลิสา วรรณศิริกุล
# สุเมธี วรรณศิริกุล อดีตสมาชิกสภาเขตราษฎร์บูรณะ พรรคประชากรไทย (พ.ศ. 2537-2541)
# สุรัตนา วรรณศิริกุล
# สุวรวิทย์ วรรณศิริกุล อดีตสมาชิกสภาเขตทุ่งครุ พรรคไทยรักไทย (พ.ศ. 2545-2548)
# สุพัตรา วรรณศิริกุล

## งานการเมือง
สุวัฒน์ อดีตดำรงตำแหน่งผู้ใหญ่บ้าน หมู่ที่ 7 ตำบลบางปะกอก อำเภอราษฎร์บูรณะ จังหวัดธนบุรี ต่อมาเป็นแขวงบางปะกอก เขตราษฎร์บูรณะ กรุงเทพมหานคร โดยดำรงตำแหน่งผู้ใหญ่บ้านเป็นเวลา 27 ปี เป็นที่รู้จักทั่วไปอย่างกว้างขวางในนามของ**ผู้ใหญ่เล็ก** ได้รับรางวัลผู้ใหญ่บ้านดีเด่นแหนบทองคำ กระทรวงมหาดไทย และต่อมาได้เป็นกำนันแขวงบางปะกอกในระยะสั้น จึงเลื่อนขึ้นมาลงเลือกตั้งเป็นสมาชิกสภาผู้แทนราษฎร 

สุวัฒน์ เริ่มต้นสมัครรับเลือกตั้งในสังกัดพรรคประชากรไทย ในปี พ.ศ. 2529 ต่อมาในปี พ.ศ. 2543 ย้ายมาสังกัดพรรคไทยรักไทย และในการเลือกตั้งปี พ.ศ. 2550 ได้รับเลือกตั้งในสังกัดพรรคพลังประชาชน และดำรงตำแหน่งรองหัวหน้าพรรคพลังประชาชน ประธาน สส. ภาคกรุงเทพมหานคร และประธาน สส. พรรคพลังประชาชน กระทั่งถูกตัดสิทธิ์ทางการเมืองเป็นเวลา 5 ปี ในยุบพรรคพลังประชาชน พร้อมกับบ้านเลขที่ 109

อนึ่ง สุวัฒน์เคยดำรงตำแหน่ง ที่ปรึกษา และผู้ช่วยเลขารัฐมนตรีว่าการกระทรวงมหาดไทย รองประธานคณะกรรมาธิการการคมนาคม (พ.ศ. 2529, 2531) ประธานคณะกรรมาธิการการสิ่งแวดล้อม (พ.ศ. 2538) ประธานคณะกรรมาธิการการสาธารณสุข (พ.ศ. 2544) และประธานคณะกรรมาธิการการพัฒนาการเมือง (พ.ศ. 2550)

### สมาชิกสภาผู้แทนราษฎร
สุวัฒน์ วรรณศิริกุล ได้รับการเลือกตั้งเป็นสมาชิกสภาผู้แทนราษฎรทั้งหมด 6 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กรุงเทพมหานคร สังกัดพรรคประชากรไทย 
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กรุงเทพมหานคร สังกัดพรรคประชากรไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กรุงเทพมหานคร สังกัดพรรคประชากรไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 กรุงเทพมหานคร สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กรุงเทพมหานคร สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กรุงเทพมหานคร สังกัดพรรคพลังประชาชน (พ.ศ. 2541)

## ถึงแก่อนิจกรรม
สุวัฒน์ ถึงแก่กรรมเมื่อวันที่ 31 กรกฎาคม พ.ศ. 2555

## เครื่องราชอิสริยาภรณ์

## อ้างอิง

## แหล่งข้อมูลอื่น
*นายสุวัฒน์ วรรณศิริกุล, เว็บไซต์รัฐสภาไทย
*บัญชีแสดงรายการทรัพย์สินและหนี้สินของนายสุวัฒน์ วรรณศิริกุล, สำนักงานคณะกรรมการป้องกันและปราบปรามการทุจริตแห่งชาติ
*ข้อมูลนักการเมืองไทย (นายสุวัฒน์ วรรณศิริกุล), ศูนย์ข้อมูลนักการเมืองไทย

หมวดหมู่:บุคคลจากกรุงเทพมหานคร
หมวดหมู่:มุสลิมชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:นักการเมืองพรรคประชากรไทย
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.